مجموعة طلعت مصطفى القابضه ش.م.م هيا من الشركات المصريه الشغاله فى قطاع التطوير العقارى. ليها فروع بتنشط فى قطاعات تانيه اهمها البنا و الاشغال العامه, صناعة مواد البناء, و القطاع الفلاحى. اتاسست الشركه على ايد طلعت مصطفى و بيشغل حاليا ابنه هشام منصب الرئيس التنفيذى. اقامت المجموعه عبر فروعها المختلفه كتير من المشاريع العقاريه و السياحيه منها: مدينة مدينتى, مجمع الرحاب, مجمع كورنيش النيل, منتجع فورسيزونز بشرم الشيخ. بتملك عيلة طلعت مصطفى 51 % من راس مال الشركه و البقيه عدد من المستثمرين المصريين و العرب. فى نوفمبر 2007 ادرجت اسهم الشركه فى بورصتى القاهره والاسكندريه. بتتكون مجموعه طلعت مصطفى من الشركات التابعه والشقيقه التاليه: مدينه مدينتى فى القاهره الجديده. مدينه الرحاب فى القاهره الجديده. مجتمع الربوه السكنى فى مدينه الشيخ زايد (غرب القاهره). مجمع ماى فير السكنى فى مدينه الشروق. قريه فيرجينيا بيتش فى الساحل الشمالى. قريه الروضه الخضراء فى العجمى. مجمع سيليا السكنى فى العاصمه الاداريه الجديده. فندق نايل بلازا فى جاردن سيتى. فندق فور سيزونز فى الاسكندريه سان ستيفانو. منتجع فور سيزونز شرم الشيخ. فندق كمبينسكى فى جاردن سيتى.